hu hu hu hu hu hu fr hu hu hu hu hu hu hu hu hu fr hu hu hu hu hu oc hu hu hu hu en hu hu hu hu hu hu hu hu en hu en hu hu hu hu hu hu hu hu hu hu hu hu hu hu en hu en hu hu fr en hu hu hu hu en hu en hu en hu hu hu en hu en hu hu hu hu en hu hu hu hu hu en hu en hu en hu en hu en hu hu en hu en hu hu en hu hu en hu hu hu hu hu hu hu hu hu hu hu de en hu en hu hu hu hu hu hu hu hu hu
Gumiabroncs használati utasítás - Nyarigumik-teligumik.hu
GYÁRTÓ APOLLO BARUM BF GOODRICH BRIDGESTONE CONTINENTAL DEBICA DUNLOP FALKEN FIRESTONE FULDA GITI GOODYEAR GT RADIAL HANKOOK INFINITY KINGSTAR KLEBER KORMORAN KUMHO LAUFENN LEAO MATADOR MAXXIS MICHELIN NANKANG NEXEN NOKIAN PIRELLI POINT-S RIKEN ROTALLA ROYAL BLACK SAILUN SAVA SEBRING SEMPERIT SPORTIVA SUMITOMO TAURUS TIGAR TOYO UNIROYAL VREDESTEIN YOKOHAMA
Árak és paraméterek összehasonlítása az Árukeresőn
Az alábbi biztonsági óvintézkedéseket minden esetben vegye figyelembe annak érdekében, hogy megelőzze a súlyos sérülést vagy az esetleges haláleseteket.
Amellett, hogy a gumiabroncsot a helyes légnyomáson üzemeltetjük, az alábbi pontokban leírt ellenőrzésekkel megakadályozhatjuk a gumiabroncs felesleges leszerelését, vagy idő előtti tönkremenetelét.
- Rendszeresen (két hetente) mérje meg és szükség esetén korrigálja az abroncsok légnyomását a járműgyártó előírásainak megfelelően, az abroncsok hideg állapotában.
- Rendszeresen vizsgálja meg abroncsait rendellenes kopás, vágások, sérülések, oldalfal dudorok, idegen anyag vagy külső behatás tekintetében.
- Abroncs csere esetén soha ne váltson az autógyártó előírásánál alacsonyabb sebességi vagy terhelési indexű abroncsra. Téli abroncsok esetén megengedett az alacsonyabb sebességindex, de
ezt jól láthatóan jelezni kell az utastérben a járművezető számára (vagy a jármű menürendszerében figyelmeztető jelzést kell beállítani). A terhelési index minden esetben meg kell, hogy egyezzen a
járműgyártó előírásaival, ettől eltérni kizárólag felfelé szabad. Minden esetben ellenőrizze az abroncs paramétereit.
- Ellenőrizze abroncsa kopottságát. A személyabroncsok esetében 1,6 mm maradék profilmélységnél kötelező az abroncsok cseréje. Ez teherabroncsoknál 3 mm, nemzetközi személyszállítás és
veszélyes anyagok szállítása esetén 5 mm.
- Soha ne terhelje túl a gépjárművét. Ellenőrizze abroncsai terhelhetőségét vagy a jármű Használati útmutatóját, hogy megállapítsa a maximális terhelhetőséget.
- Minden gumiabroncs gyorsabban kopik amennyiben nagy sebességgel, éles kanyarokban, gyakori fékezéssel és gyorsítással fut, illetve gyakran fut rossz utakon. A gödrökkel, kövekkel vagy más
éles tárgyakkal teli út tönkreteheti az abroncsot. Az ilyen utakon óvatosan haladjunk és mielőtt normál - az országúton szokásos - sebességgel megyünk, vizsgáljuk meg az abroncsokat nem
- Ne hajtsunk fel gyorsan a járdára hegyes szögben és kerüljük az erős ütődést a járdaszegélyhez. Ez belső sérülést okozhat az abroncsban és később nagy sebességnél a gumiabroncs felrobbanásához,
vezethet. Ha szükséges, akkor derékszögben és lassan hajtsunk fel a járdára.
Rendszeresen vizsgálja meg abroncsait, rendellenes kopást, horzsolásokat, dudorokat, elválásokat, vágásokat, vagy bármilyen egyéb – használat során esetlegesen előforduló – sérülést keresve. Vegye
figyelembe, hogy az abroncs belső oldalán keletkezhet olyan sérülés, amely nem látható a külső oldalon. Amennyiben úgy gondolja, hogy abroncsa sérült lehet, mindenképpen szereltesse le és vizsgáltassa meg képzett szakemberrel
A légnyomás kiemelten fontos szerepet játszik az abroncsok biztonságos üzemeltetésében, illetve jelentősen befolyásolja az abroncs teljesítményét és futásteljesítményét. A megfelelő légnyomás beállításánál minden esetben a gépjármű Használati útmutatójában leírtak szerint járjon el.
A helytelen légnyomás használata jelentősen csökkenti az abroncs tapadását és gyors, rendellenes kopást eredményez. Az autó irányíthatóságát szintén negatívan befolyásolja, ami például nagy sebességű kanyarvételnél jelentős veszély faktor.
Azon túl, hogy a jármű menettulajdonságait jelentősen rontja, a helytelen légnyomás az abroncsok túlmelegedését is okozhatja, ami hirtelen nyomásvesztéshez, illetve visszafordíthatatlan roncsolódáshoz vezethet.
Az abroncsok légnyomását legalább havi egy alkalommal ellenőrizni kell, mivel a légnyomás idővel természetes úton is csökkenhet az abroncsokban. Az abroncsok légnyomását minden esetben hideg állapotukban kell mérni és állítani. Azt az abroncsot tekintjük hidegnek, ami legalább 3 órája nem üzemelt, vagy csak 1-2 kilométert futott nagyon alacsony sebességgel. A pótkerék légnyomását is javasolt rendszeresen ellenőrizni. Fontos, hogy ne felejtsük el a szelepsapkák alkalmazását. A szelepsapka biztosítja a légzárást és védi a szelepet a szennyeződéstől.
*Fontos: Soha ne állítsa (csökkentse) az abroncsok légnyomását meleg állapotban.
Abroncs csere esetén, mindig a gyári elsőszerelt abronccsal megegyező, vagy azt meghaladó terhelési és sebesség indexű abroncsot szabad felszerelni. A megengedettnél nagyobb terheléssel futó abroncsok túlmelegedhetnek, ami az abroncs tönkremeneteléhez, vagy hirtelen légvesztéshez vezethet. A túlterhelés – hasonlóan az alacsony légnyomás alkalmazásához – jelentősen rontja a jármű menettulajdonságait és az abroncsok tapadását, ezért soha ne terheljük túl az abroncsokat.
Ha bizonytalan a terhelést illetően, mindenképpen nézze meg a jármű Használati utasítását.
Teherabroncsok és terepjáró abroncsok esetén szigorúan kövessük a terhelhetőségi táblázatok előírásait, ezek ugyanis előírják, hogy milyen terhelés és sebesség esetén milyen nyomást kell alkalmazni.
Az abroncsok cseréjénél – a gépjármű használati utasításában leírtak szerint – ügyeljen a megfelelő abroncs méret és sebesség index kiválasztására. A gépjármű sebesség kapacitásának megtartása érdekében, mindíg a gyári abronccsal megegyező vagy azt meghaladó sebesség indexszel rendelkező abroncsot szereljen fel.
Az abroncsok sebesség indexe nem jelenti azt, hogy a jármű biztonsággal vezethető ebben a sebeségtartományban. Súlyos sérüléssel vagy halállal is járhat, amennyiben gépjárművét nem a biztonságos és megengedett sebességgel vezeti.
A sebesség index jelölés nem alkalmazható javított abroncsokra.
A sebesség index kiolvasható a teljes abroncs méret jelölésből, pl: 225/50R16 96 W
Az abroncsok csatornájában 60° eltolással hat kopás jelző gumi pad található, amely jelzi az abroncsok kopottságát, és a figyelmeztet a cserére. Ezek a jelző padok a csatornából 1,6 mm magasságba emelkednek ki.
Amikor a futó kopása eléri ezeket a padokat, az abroncsot azonnal cserélni kell.
Javasoljuk azonban az abroncsok cseréjét a minimális 1,6 mm-es profilmélység elérése előtt, hiszen a profilmélység csökkenésével nő az aquaplanning jelenség (vizen úszás) kialakulásának kockázata, illetve a fékezési tulajdonságok is romlanak – főképp vizes úton.
Javaslat az abroncsok cseréjére: a nyári abroncsokat javasoljuk az 1,6 mm-es minimális profilmélység elérése előtt cserélni (3 mm-es profilnál), a téli abroncsokat pedig a 4,0* mm-es profilmélység elérésekor cserélni – mivel a téli abroncsok teljesítménye, a lamellák kialakítása miatt jelentősen csökken amint elérik a 4 mm-t.
*Ausztriában a téli időszakban törvény szabályozza, hogy csak téli gumiabonccsal lehet közlekedni, és nem lehet az abroncsok profilmélysége 4 mm alatt.
Az abroncsok felszerelése és felfújása veszélyes lehet, ezért kizárólag szakemberrel szereltesse fel, aki a megfelelő szerszámokat és technológiát alkalmazza. A szakszerűtlen szerelés következtében esetlegesen felrobbanó abroncs – kerékpánt súlyos sérülést vagy halált okozhat. Az abroncs belső és a kerékpánt külső átmérőjének minden esetben meg kell egyeznie. Soha ne álljon, hajoljon vagy nyúljon az abroncs fölé felfújás közben. Az abroncsok pántra szerelésekor soha ne haladja meg a 40 psi szerelési nyomást. Amennyiben az abroncs pereme nem ül fel a pántra ennél a nyomásnál, szerelje le az abroncsot, sikosítsa újra a peremet, és szerelje fel újra az abroncsot.
Fontos követelmény a gumiabroncs felszerelése után annak statikus, illetve dinamikus kiegyensúlyozása. Minden forgó testnek – a nem tökéletes anyageloszlás miatt – van valamilyen mértékű kiegyensúlyozatlansága. Ezt meg kell szüntetni, mert a kiegyensúlyozatlanság az élettartamra, a kopássebességre kifejtett káros hatásán túl lényegesen befolyásolja a jármű menettulajdonságait, illetve stabilitását.
Ezt csak szakműhelyben és szakemberrel végeztessük el!
Feltétlenül szükséges, hogy a gumiabroncsok rendszeres időközönként – a járműgyártó előírása szerint
– felcserélésre kerüljenek (abroncsok forgatása). Ezáltal optimalizálhatjuk az abroncsok kopási sebességét, és elkerülhető több rendellenes kopás is – mint például a fűrészfogas kopás.
Az abroncsok javítását minden esetben szakműhelyben végeztesse. Minden rendellenességet mutasson meg szakembernek, hogy eldöntse, szükséges és lehetséges-e a javítás. Az abroncsgyártó nem vállal felelősséget a javítás megvalósíthatóságával és annak minőségével kapcsolatban! A javított abroncsokra, azok viselkedésére és futásteljesítményére már nem vonatkozik a gyártó garanciája!
Az abroncsok teljesítményére és külső megjelenésére hatással van a tárolás, ezért fontos az abroncsok megfelelő szezonon kívüli raktározása.
A járműről való leszereléskor jelölje az abroncson, mely pozícióban futott.
Mossa le az abroncsot (vagy komplett kereket)
Távolítsa el, az esetlegesen a csatornákban, lamellákban maradt köveket.
Az abroncsokat hűvös, fénytől védett helyen tárolja.
Az abroncsokat ne tárolja olyan helyen, ahol üzemanyag, zsír, olaj, vagy más kémiai anyag érintkezhet vele.
Amennyiben az abroncsok a kerékpántra vannak szerelve, azokat egymásra fektetve, vagy fellógatva tárolja.
Ha az abroncsok le vannak szerelve a kerékpántról, javasolt az álló tárolás havonkénti forgatással.
2040 Budaörs, Bimbó u. 38
Nyári és téli gumi webáruház - gumiabroncs akciók
© 2022 MINDEN JOG FENNTARTVA
EB ONLINE VITARENDEZÉSI PLATFORM